રામોલ-હાથીજણ વોર્ડમાં ભાજપ મહિલા મોરચાના મહામંત્રી સુમિતાબહેન જયંતીલાલ પટેલની પુત્રી દર્શનાએ થોડાક સમય પહેલાં પોતાના પતિને છૂટાછેડા આપીને અજય વાઘેલા નામના પરિણીત યુવક સાથે લગ્ન કરી લીધાં હતાં. દર્શના અને અજયનાં લગ્નને લઇ સુમિતાબહેન તેમજ તેમનાં પરિવારજનોએ નારાજગી વ્યકત કરી હતી, જેથી દર્શનાએ રામોલ પોલીસ સ્ટેશનમાં અરજી કરી હતી. પોલીસે દર્શનાની અરજી પર કોઇ કાર્યવાહી નહીં કરતાં ચાર દિવસ પહેલાં વસ્ત્રાલ પોલીસચોકીમાં ઝેર પીને આત્મહત્યા કરવાની કોશિશ કરી હતી, જેમાં તેને સારવાર માટે હોસ્પિટલમાં ખસેડવામાં આવી હતી.